tyd – Ciska Olivier – In die gedagtes van 'n skrywer
Wanneer die lang wag verby is
en die vakansie werklikheid word …
Vandat Christelle in 2018 haar voete op Franse bodem bevind het in Krummelpap in Parys, beloof ek myself al dat ek self ook eendag die roetes wat sy gestap gaan aandurf. Daardie droom word uiteindelik werklikheid.
So lank as wat ek kan onthou, nee wag, so vroeg as toe ek my eerste Ena Murray boeke gelees het, droom ek al van 'n reis na Europa. Die kastele en geheime bouvalle het my destyds al gefassineer. Mettertyd het die belangstelling gegroei. Die geskiedenis. Die kultuur. Die andersheid van wat ons hier in Afrika ken. Dit alles het my gelok. En toe Nataniel met Edik van Nantes verskyn, toe is nie net ek nie, maar ook my man vasgevang. Daardie reis het 'n vaste voorneme geword.
In 2019 begin ons wonder waarheen gaan ons met ons volgende verlof … my antwoord: "Frankryk. En terwyl ons daar is, hoekom nie Italië ook nie? Dis waar Jana van Haar hartsbegeerte en meer haar immers in 'n fontein bevind het."
Beplanning en die gewag het begin en die naels kou na die dag wat ons vir ons Visas moet aansoek doen en hier is ons op die drumpel. Visas in die een hand, vlugkaartjies in die ander en ons rugsakke gereed om gepak te word. Krummelpap in Parys en Haar hartsbegeerte en meer lê gereed. Die dames is gereed om weer Europa te besoek. Hierdie keer vir 'n werklike besoek.
Posted on January 22, 2020 Tags 2018, 2019, Paris, tydLeave a comment on Wanneer die lang wag verby is
Wanneer dit voel of die jaar te lank raak
Dis November. Nog net 53 slapies en hierdie jaar is ook verby. Waarna kyk jy terug? Wat het hierdie jaar vir jou die moeite werd gemaak?
November. Die tyd van die jaar waar niemand meer lus het nie. Jy is moeg, afgerem, gejaagd. Jy kan nie wag dat dit net verby kom nie. Tog, dit voel ook of die jaar te vinnig ten einde spoed. Daar was so baie wat jy hierdie jaar nog wou doen.
Wat jou situasie ook al mag wees. Waardeer hierdie tyd. Bly rustig. Onthou die goeie van die jaar en sien uit na die Feesgety wat voorlê. Dink voor jy doen. Hou kalm daardie gedagtes.
Sommiges van ons is af, sommiges van ons werk. Hoe dit ook mag sy, maak seker jy sluit 2019 met 'n hoë noot af.
Posted on November 8, 2019 Tags 2019, Herinneringe, hoop, stories, tyd1 Comment on Wanneer dit voel of die jaar te lank raak
Wanneer die lus om te skryf aan jou begin kou
Dit kriewel in my. Die woorde. Die idees. Die liefde.
Dit is middel Februarie, maar ek het nog nie weer pen op papier – of in my geval vinger op sleutelbord – gelê vir die nuwe verhale wat wag om geskryf te word nie. Dit kriewel in my, maar tyd is my vyand. Wanneer jy 'n nuwe gebied, 'n nuwe werk en 'n nuwe, hetsy ou bekende, leefwyse aanpak, vra dit al jou tyd, aandag en energie.
Dit is heerlik om weer in die natuur te wees en die omgewing waarin ons ons bevind, is asemrowend. Dit maak dat idees begin lewe kry en dit soek uitkomplek … Nou moet ek net eers weer 'in step with it' kom. Dan gaan ek weereens onkeerbaar wees. 🙂
Posted on February 19, 2019 Tags stories, tydLeave a comment on Wanneer die lus om te skryf aan jou begin kou